Астанада мектеп автобусына қызығушылық төмен - Астана ЛРТ
DATE: 16:47, 26 Қыркүйек 2018 | GMT +5
TITLE: Астанада мектеп автобусына қызығушылық төмен - Астана ЛРТ
URL: https://kaz.inform.kz/news/astanada-mektep-avtobusyna-kyzygushylyk-tomen-astana-lrt_a3401906/
META: DATE: 16:47, 26 Қыркүйек 2018 | GMT +5
TOTAL WORDS: 188
AUTHOR(S):
TEXT: «Мектеп bus» жобасы - қала көшелеріндегі көліктерді азайтудың бір амалы. Таңертең қала көшелерін лық толтырған көліктердің 40 пайызы - балаларын мектепке апара жатқан ата-аналардың көлігі. Сондықтан, «Мектеп bus» жобасының концепциясын әзірлеу мәселесі өте маңызды. Бүгінгі күні жобаның бірнеше концепциясын әзірледік. Аталмыш концепцияларды әкімдікке таныстырамыз. Мәселе мынада: ең алдымен жобаны кім қаржыландырады? Балаларды автобуспен тасығаны үшін субсидия беріле ме, жоқ па? Сондықтан, аталмыш сұраққа қатысты нақты жауабымыз жоқ», - дейді Бейбіт Есжанов Астанада әкімдігінде өткен баспасөз мәслихатында. Оның айтуынша, қала әкімі Бақыт Сұлтанов «Мектеп bus» жобасының түпкілікті концепциясын әзірлеу жұмысын осы жылы аяқтауды тапсырған. «Концепцияны түпкілікті аяқтағаннан кейін міндетті түрде таныстырамыз. Қазір 50 пайызын атааналар, қалған 50 пайызын әкімдік төлеуі мүмкін деген әңгіменің рас-өтірігі туралы ештеңе айта алмаймыз. Себебі, бәрі есептеуде анықталады», - дейді ол. Бейбіт Есжанов өз сөзінде бұрын да «Мектеп bus» жобасы іске қосылып, балалардың арнайы автобуспен тасымалданғанын айтты. «37 мектепті аралап, ұсыныстарымызды білдіргенімізбен, екі автобусқа ғана сұраныс болды. атааналар балаларын арнайы автобуспен тасымалдауға аса қызығушылық танытып отырған жоқ. Концепцияны әзірлеуде мұның бәрін ескеріп отырмыз», - дейді ол. Еске сала кетсек, «Astana LRT» ЖШС жуық арада «Мектеп bus» жобасы аясында қайтадан арнайы автобустар шығарғалы жатқанын хабарлаған болатынбыз
